ประกาศคณะกรรมการควบคุมการขนส่งทางบกประจำจังหวัดขอนแก่น ฉบับที่ 158 (พ.ศ. 2548) เรื่อง การกำหนด (ปรับปรุง) รายละเอียดเส้นทางรถโดยสารประจำทางหมวด 1 จังหวัดขอนแก่น สายที่ 4 หมู่บ้านแลนด์แอนด์เฮ้าส์พาร์ค-บ้านหนองน้ำเกลี้ยง เป็นสนามม้าจังหวัดขอนแก่น-บ้านหนองน้ำเกลี้ยง

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดขอนแก่น
ฉบับที่ ๑๕๘ (พ.ศ. ๒๕๔๘)
เรื่อง การกำหนด (ปรับปรุง)
รายละเอียดเส้นทางรถโดยสารประจำทาง
หมวด ๑ จังหวัดขอนแก่น
สายที่ ๔ หมู่บ้านแลนด์แอนด์เฮ้าส์พาร์ค-บ้านหนองน้ำเกลี้ยง เป็น
สนามม้าจังหวัดขอนแก่น-บ้านหนองน้ำเกลี้ยง[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดขอนแก่น
ฉบับที่ ๑๓๘ (พ.ศ. ๒๕๔๒) ลงวันที่ ๒๐ เมษายน พ.ศ. ๒๕๔๒
ปรับปรุงเส้นทางและรายละเอียดเส้นทางรถโดยสารประจำทาง หมวด ๑ จังหวัดขอนแก่น
สายที่ ๔ หมู่บ้านแลนด์แอนด์เฮ้าส์พาร์ค-บ้านหนองน้ำเกลี้ยง นั้น

คณะกรรมการควบคุมการขนส่งทางบกประจำจังหวัดขอนแก่นได้พิจารณาเห็นสมควรให้กำหนด
(ปรับปรุง) รายละเอียดเส้นทางสายดังกล่าว

ฉะนั้น
อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดขอนแก่น ในการประชุม
ครั้งที่ ๓/๒๕๔๗ เมื่อวันที่ ๒๒ กรกฎาคม ๒๕๔๗
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่
๑๑/๒๕๔๘ เมื่อวันที่ ๕ กรกฎาคม ๒๕๔๘ จึงให้กำหนด (ปรับปรุง)
รายละเอียดเส้นทางรถโดยสารประจำทาง หมวด ๑ จังหวัดขอนแก่น สายที่ ๔
หมู่บ้านแลนด์แอนด์เฮ้าส์พาร์ค-บ้านหนองน้ำเกลี้ยง เป็น
สนามม้าจังหวัดขอนแก่น-บ้านหนองน้ำเกลี้ยง โดยให้มีรายละเอียดเส้นทางดังนี้

สายที่ ๔
สนามม้าจังหวัดขอนแก่น-บ้านหนองน้ำเกลี้ยง
เริ่มต้นจากสถานที่จอดรถโดยสารประจำทางบริเวณสนามม้าจังหวัดขอนแก่น
ไปตามทางหลวงแผ่นดินหมายเลข ๒ แยกขวาไปตามถนนเหล่านาดี
ผ่านโรงเรียนแก่นนครวิทยาลัย แยกซ้ายไปตามถนนหน้าเมือง แยกซ้ายไปตามถนนประชาสโมสร
ผ่านสถานีขนส่งผู้โดยสารจังหวัดขอนแก่น แยกขวาไปตามทางหลวงแผ่นดินหมายเลข ๒
ผ่านโรงพยาบาลศรีนครินทร์ บ้านสำราญ บ้านเพี้ยฟานไปสุดเส้นทาง ณ
สถานที่จอดรถโดยสารประจำทางบ้านหนองน้ำเกลี้ยง


ประกาศ ณ วันที่ ๒๔
สิงหาคม พ.ศ. ๒๕๔๘
เจตน์ ธนวัฒน์
ผู้ว่าราชการจังหวัดขอนแก่น
ประธานกรรมการควบคุมการขนส่งทางบก
ประจำจังหวัดขอนแก่น




























ชัชสรัญ/ผู้จัดทำ
๙ พฤศจิกายน ๒๕๔๘

โชติกานต์/ปรับปรุง
๒๑ พฤษภาคม ๒๕๕๘



[๑] ราชกิจจานุเบกษา
เล่ม ๑๒๒/ตอนที่ ๙๓ ง/หน้า ๗๔/๓ พฤศจิกายน ๒๕๔๘